JohanHeinsen/ENO huggingface dataset:
Aalborgs Stifts Adresseavis, 1824-10-16
Tyrkiet. Journal des Debats leverer en Beretning fra Venedig under 15de September, hvori det hedder: Disse ere de nærmere Omstændigheder ved Fægtningen for Samos den 19de til 20de August. 10000 Tyrker landede den 19de paa Samos og bleve tilintetgjorte af Grækerne. Capudan Paschaen kunde ikke komme dem til Hielp itide, han var i dette Øieblik angrebet af den helleniske Escadre, der brugte alle de Ødelæggelsesmidler, den havde. Slaget endte paa Grækernes Side med Tabet af alle deres Brandere, men efterat have udført, hvad Man ventede af dem. De mistede ogsaa 3 bevæbnede Brigger, og, hvad der var endnu smerteligere for dem, den udødelige Kanaris, det allerede havde havt den Ære at tilintetgjøre 2 Capudan Paschaer.
Aalborgs Stifts Adresseavis, 1824-10-16
Tyrkernes Tab bestod i det af Capudan-Pascha Chosrew førte Admiralskib, der ved en Brander, styret af Kanaris, blev sprængt i Luften med sit hele Jndhold. De Vantro. ende havde den Sorg, at see 94 Fregatter, Corvetter og Brigger tilintetgjorte for deres Øine, der deels bleve opbrændte, deels borede i Grund, eller jagede paa Stranden og erobrede. Disse Efterretninger, tilføier den, ere bragte til Corfu ved et engelsk Skib, der har været Øienvidne til Fægtningen. - Men vigtigere er det endnu, at østerrigske Beobachter har i en Beretning fra Constantinopel, under 10de September bekræftet, at Ottomannernes Foretagende mod Samos er ganske mislykket. Den meddeler Consularberetninger fra Smyrna, hvori der meldes, at de paa Samos landede 4000 Mand ere slagne, og at en tyrkisk Fregat paa 54, en tripolitansk Corvette paa 48 og en tunesisk Brig paa 20 Kanoner med omtrent 2000 Mand ere fløine i Luften, og bemærker tillige, at Grækernes Beretninger, hvoraf den leverer Udtog efter Aviserne, i Hovedsagen stemme overeens med ovenmeldte Angivelser. Disse Aviser melde heller ikke Noget om, at Kanaris er omkommen. Det hedder meget mere til Slutning: "Vort Tab bestaaer blot af 2 Døde paa Capitain Kanaris's ipsariotiske Brander, og een Død paa Capitain Rombotzis Brander; Capitain Tapeli har faaet et Saar i Ansigtet.
Aalborgs Stifts Adresseavis, 1824-10-16
Endnu melder Beobachteren under en senere Datum, at et Antal græske Skibe vare fulgte Capudan-Paschaen til Bugten ved Budrun (Stanko=Kos) hvor den ægyptiske Flaade befandt sig i Nærheden. Capudan Paschaen har der leveret Grækerne en Fægtning den 10de September, der skal være faldet uheldig ud for disse. Grækerne havde nemlig været indsluttet mellem den tyrkiske og ægyptiske Flaade, og havde kun kunnet bruge deres Brandere, at hvilke de udsendte 300, men som forfeilede deres Virkning, hvorpaa Grækerne maatte flygte, efterat have mistet 13 Skibe. Men Beobachteren vil dog ikke erklære denne Efterretning for paalidelig, men vente sikkrere Angivelser. Om den ægyptiske Flaade og dens Operationer har Man endnu intet Bestemt erfaret, skjøndt Man rigtignok siger, at den skal være adspredt og 30 af dens Transportskibe tagne af Grækerne. Ogsaa fra andre Kanter meldes det, at Capudan Paschaen, efter Begivenhederne ved Samos, er seilet til Budrun.
Aalborgs Stifts Adresseavis, 1824-10-16
Fra Fastlandet meldes, at Paschaerne i de nordlige Provindser af det europæiske Tyrkie have faaet Ordre fra Porten, ufortøvet at lade deres disponible Tropper bryde op til Larissa, for at sætte Overbefalingsmanden for den tyrkiske Armee i Thessalien istand til, paany at aabne Feldttoget; nogle Corps have allerede sat sig i Bevægelse. Leiren ved Nissa er saa svag, at den neppe har 3000 Mand. Den i Widdin er talrigere, men Tropperne synes ikke at have Lyst til at trække ret langt bort. Leiren i Rudschuck er og meget svækket. - Fra selve Constantinopel meldes, at Storvezieren Ghalib-Pascha er afsat og Mehmed Selim Pascha, forhen Gouverneur af Silistria, bleven hans Eftermand. - Mærkeligt nok er det, at i en Beretning directe fra Bucharest tales Jntet og Fyrstendømmernes Rømning, som dog enkelte Blade melde som afgjort.
Aalborgs Stifts Adresseavis, 1824-10-16
Engelland.
Aalborgs Stifts Adresseavis, 1824-10-16
Man har nu faaet trøsteligere Efterretninger fra CapeConst. Assiantierne havde den 11te Julii, under deres Konges Anførsel, gjort et Angreb paa Cape=Const, men bleve af Britterne og Fantierne under Oberst Sutherland, ganske slagne og maatte trække sig tilbage paa alle Kanter. Deres Antal bestod omtrent af 15000 Mand, som Engellænderne meget snart ved deres Kanoner, som de fandt Leilighed til at bruge, bragte fuldkommen i Uorden. Engellændernes Tab bestod i 105 Døde og 400 Saarede, meest Fantier. Slaget forefaldt 3/4 Miil fra Stranden, hvorfor og en Deel Søesoldater og Matroser vare landede og toge Deel deri. Fienderne have ikke gjort Mine til at ville fornye Angrebet, men Man frygter for, at de paa deres Tilbagetog skrækkeligen ville medtage de ulykkelige Fantiers Land. Da Oberst Grant ankom fra Engelland, overgav Sutherland ham Commandoen, og seilede selv tilbage til Engelland, og har selv bragt denne Efterretning derhen.
Aalborgs Stifts Adresseavis, 1824-10-16
Det londonske Bibelselskab har søgt at udstrække dets Virksomhed ogsaa til Jrland, men dets Udsendte ere den blevne slet modtaget. Ved den i denne Anledning holdte Forsamling erklærede Jrlænderen O Connel, at Kundskab om Guds Ord kun tjente til at udrydde Pavedommet og han ansaae derfor de Udsendtes Bestræbelser kun som et Forsøg paa at afvende Jrlænderne fra deres Fædres Religion." En anden Taler, Shiel, betragtede Bibelen som en Bog, der kun var skikket til at nære ukydske Tanker og Blodtørst.
Aalborgs Stifts Adresseavis, 1824-10-16
Blandinger. Byg finder i Hamborg rask Afsætning til Forsendelse til Portugal. I Amsterdam viser sig atter mere Livi Kornhandelen, og Priserne paa Hvede og Byg ere stegne 36 Fl. Som Aarsag til de betydelige Opkjøb af disse Artikler angives, at Regjeringen skal have ifinde at forhøie Tolden paa fremmede Kornvare.
Aalborgs Stifts Adresseavis, 1824-10-16
Silkefabrikerne i Stockholm have i denne Tid rivende Afsætning af et Slags moderne Vestetøier, som i dobbelt Henseende ere nationale. De ere ponceaurøde med grønne Striber og deri indvævet Navnet Carl Xlb. Johan, vexelviis med det svenske og norske Rigsvaaben.
Aalborgs Stifts Adresseavis, 1824-10-16
En Skypumpe har paa Godset Reichenberg i Bøhmen, den 27de Juli sidst paa en Længde af 2 Mile og i en Bredde af 300 Skridt gjort megen Skade, især paa Skovene. Den rev nogle Huse og Lader fra deres Steengrund og de fandtes flyttede 4 Alen, men Tagene vare knuste. J Skovene brækkede og oprykkede den med Rod mange Træer, saa at Skaden regnes til flere tusinde Favne Træ.
Aalborgs Stifts Adresseavis, 1824-10-16
Exkeiserinden af Hati, Mad. Lovise Christophe, har paa sin Reise passeret Lüttich og Frankfurt, ledsaget af hendes 2 Døttre, en Selskabsdame og nogle Betjenter. Hun er sort, og taler meget flydende fransk. Hun bærer bestandig et tykt sort Slør, og synes at undgaae at vise sig.
Aalborgs Stifts Adresseavis, 1824-10-16
De americanske Romaner komme nu i Mode i Paris istedetfor Walter Scotts.
Aalborgs Stifts Adresseavis, 1824-10-16
En vis Grev Reck bestræber sig i Rhinegnene for, at uddeele ved alle mulige Veie og Midler en Mængde pietistiske Tractater, hvilke han endog kaster i Vandet, paa det de skal flyde hen til Vaskerkonerne, som banke Tøi. Han har dog fundet en Forsvarer i en Pastor Müller, der formodentlig er en Alen af samme Stykke.
Aalborgs Stifts Adresseavis, 1824-10-16
Da den hell. Fader nylig besaae Fængslerne, viste en Grenadeer af Vagten ham et meget slet bagt Commisbrød.
Aalborgs Stifts Adresseavis, 1824-10-16
Paven lod Sagen undersøge; Bageren blev befundet skyldig og dømt til en Pengestraf af 1496 Scudi, der blev uddeelt mellem den hele Garnison, der havde spist af bemeldte Brød.
Aalborgs Stifts Adresseavis, 1824-10-16
En Bygmester i Paris ved Navn Lübras, har nu fundet paa, at opføre Bygninger saaledes paa Ruller, at de kunne føres bort fra et Sted til et andet. Nylig gjortes Prøven med et to Etages Huus, der lykkedes fuldkomment, og det en heel Gade igjennem.
Aalborgs Stifts Adresseavis, 1824-10-16
En Savoyard har gjort en Flagermuus, en Papegøie, en Høg og en Due saa tamme, at de opføre en Dands tilsammen. De vises for Tiden i Paris.
Aalborgs Stifts Adresseavis, 1824-10-16
Den 26de Septbr. gaves i Cassel en fri Forestilling af Jægerbruden for samtlige Underofficierer og 300 Md. af Garnisonen.
Aalborgs Stifts Adresseavis, 1824-10-16
Den 24de September d. A. høitideligholdtes Christiania Byes andet Jubilaum. Høitideligheden bebudedes ved Kanonskud fra Fæstningens Volde og ved Ringning med Kirkernes Klokker. J Vor Frelsers Kirke holdtes en Tale af Biskop Sørensen, og de Fattige bleve til Middag bespiste paa Byens Bekostning. - Da Kong Christian den Fjerde den 18de September 1624 var ankommen til Aggershuus Slot, tog han strax den Afstikning til en ny Stad, som uden for Slottet i det afbrændte gamle Opsloes Sted skulde anlægges, og han det foregaaende Aar havde ladet gjøre, i Øiesyn. Han kaldte den Christiania og forundte den adskillige Privilegier. 1626 var Staden færdig.
Aalborgs Stifts Adresseavis, 1824-10-16
Den ny opbygte Domkirke blev af Biskoppen i Opsloe, M. Niels Simonsen Glostrup, indviet. Jkke allene det forrige Capitul og Cannikerne, men ogsaa Borgerne fik Befaling at flytte derind. De fandt der deres Raadhuus og Tingstuer opførte, og en Toldbod ved Havnen. Fra nu af skulde Christiania være Hovedstaden for Kongeriget Norge, og Stiftet, som tilforn kaldtes Opsto Stift, skulde nu hedde Christiania Stift.
Aalborgs Stifts Adresseavis, 1824-10-16
Paa et Marked i en engelsk Landstad blev nylig En, dervar beskyldt for Fingerfærdighed, bragt for Stedets Mayor, (Borgmester) og spurgte strax paa den kjækkeste Maade: hvorfor han var bragt herhen, Mayoren sagde: "Disse Herrer sige, at De er en Hermester." - "Jh! det skal De ikke bryde Dem om, Man siger noget langt Værre om Deres Velbyrdighed." - "Hvorledes da, hvad kunne de sige om mig. - "De siger, at Deres Velbyrdighed er ingen Hexemester.
Aalborgs Stifts Adresseavis, 1824-10-16
Anecdot. J Aaret 1819 opførtes i Neapel en Messe af Rossini. Denne havde anvendt tre Dage for at give een af sine skjønneste Compositioner Kirkemusikens Characteer. Den gjorde saa overordentlig Lykke, at een af de Geistlige sagde til Componisten: "Rossini, naar Du med denne Messe banker paa Himmelporten, saa vil St. Peter, alle Dine Synder uagtede, ikke kunne undlade at aabne den for Dig.
Aalborgs Stifts Adresseavis, 1824-10-16
Fædrelandet.
Aalborgs Stifts Adresseavis, 1824-10-16
Kjøbenhavn. Det har behaget Hs. Majestæt Kongen, paa Cancelliets allerunderdanigste Forestilling, under 31te f. M. allernaadigst at resolvere: at ligesom det følger af Sagens Natur, at de Bestemmelser, som indeholdes i Forordningen og Vaccinationen af 3die April 1810, §. 7, angaaende Optagelse i Skolerne, samt i Forordningens F. 10, med Hensyn til Copulation eller Ægtevielse, ogsaa ere anvendelige paa de Skoler, som ere oprettede for Bekjendere af en anden end den almindelige Landsreligion, og paa de Vielser, som forrettes af nogen til et saadant Religionssamfund hørende Præst, saa bliver og Placaten af 19de November 1811, §. 10, med Hensyn paa de christelige Religionssamfund, hvori ingen saadan Confirmation finder Sted, som den ved Forordningen af 13de Januari 1736 befalede, at anvende med den Modification, at der, naar Nogen af saadant Samfund første Gang stædes til Comunionen, bør affordres ham Beviis for, at han har været vaccineret eller havt de naturlige Kopper, hvorhos det allerede under 22de Juni 1816 er allernaadigst resolveret, at Vaccinations-Anordningerne i Eet og Alt ere anvendelige paa Bekjendere af den mosaiske Troe, og at i Særdeleshed Placaten af 19de November 1811, §. 10, i det mosaiske Troessamfund skal iagttages med Hensyn til den ved Anordningen af 29de Marts 1814, §. 14, befalede offentlige Prøve og Troesbekjendelse.
Aalborgs Stifts Adresseavis, 1824-10-16
Hs. Majestæt Kongen har ladet Chefen for det store Kongelige Bibliothek tilstille et af Justitsraad Winkel Horn udarbeidet Værk, som i 3 Foliobind indeholder Plan og Beregninger til et Kommerce= eller Statslotterie, til Opbevaring i Bibliotheket, hvor det stedse kan være til Brug for dem, der nu eller i Tiden efter Kald eller Lyst have at arbeide i dette Slags Beregninger.
Aalborgs Stifts Adresseavis, 1824-10-16
Ved Kongelig Resolution af 29de f. M. er Daglønnen, for Muur= og Tømmersvendene i Kjøbenhavn for Vintermaanederne fra 1ste October 1824 til 1ste April 1825 fastsat, til 3 Mk. 8 s. Sølv.
Aalborgs Stifts Adresseavis, 1824-10-16
Kammerherre Wedel-Jarlsberg bekjendtgjør at have skilt sig ved sin Kone, fød Baronesse Koskuls, forhen gift og fraskilt John Hall i Gothenborg, og at alt Fælledskab mellem ham og Baronessen er hævet.
Aalborgs Stifts Adresseavis, 1824-10-16
Med det Første kan ventes til Kjøbenhavn den berømte unge Pianofortespillerinde Jomfru David fra Hamborg, 14 Aar gammel, med hendes Broder, 15 Aar, som ogsaa er en udmærket Violinspiller og Skolar af Spohr. Dhrr Etatsraad Collin og Hvidt, Professorerne Petersen og Reinhardt og Doctor philosophie Krarup indbyde i en trykt Plan Hovedstadens Videnskabsdyrkere til at deeltage et Læseselskab eller Athenæum, hvor de fortrinligste saavel indenlandske som fremmede Tidsskrifter og Blade, samt det Almeeninteressanteste, der i forskjellige videnskabelige Fag maatte udkomme, skal anskaffes. Til Athenæum skal vælges et smukt og passende Locale omtrent midt i Byen, og ikke blot Læsesale, men ogsaa Conversationsværelser indrettes, samt Leilighed til, som i andre videnskabelige Selskaber, at forelæse Afhandlinger. Kontingenten er fastsat til 12 Rbd. r. S. aarligen, eller om nogen maatte foretrække det, 100 Rbd. r. S. eengang for alle. Efterat Selskabet er kommet i Virksomhed, betales i Jndskud 4 Rbd. r. S. Naar 200 Medlemmer have tegnet sig, indbydes de til en General-Forsamling, for at vælge en Direction m.v.
Aalborgs Stifts Adresseavis, 1824-10-16
Gaarden No. 159 i Overgaden neden Vandet paa Christianshavn, skulde, i Følge Execution og Udlæg for Skatter, den 8de October sælges ved 4de Auction. Uagtet den i Brandcassen er assureret for 25,200 Rbdlr. Sølv, og den nuværende Eier i Aaret 1820 har betalt den med 14000 Rbdlr. S., foruden det, han siden har sat paa den, er der ved tredie Auction dog kun budet 5600 Rbdlr. S., for hvilken Sum den uden Tvivl er bleven solgt til den offentlige Casse, som paa første Prioritet har staaende 7000 Rbdlr. S. i den; anden Prioritet paa omtrent 4000 Rbdlr. S., som en Privatmand har staaende deri, vil altsaa være aldeles tabt. Saaledes ere Eiendommene paa Christianshavn, naar Assurancesummen skal tages til Maalestok, faldne over 75 PC. i Prisen.
Aalborgs Stifts Adresseavis, 1824-10-16
Den 25de og 26de f. M. passerede et russisk Orlogskib og 3 Fregatter Sundet, og gik Syd efter. Cours den 12te October. Hamb. 2 M. 233, a vista 236. Spec. 238. - Specier solgtes til 14 Rbmk. 4 1/2 s. Disconto 5 pC. - 4 pCt. Kongelige Obligationer (uden Renter) 94 a 94 1/2. Nationalbank-Obligationer (af Laanet 4de Februar 1820, uden Renter, 100 1/2 a 101 Rbd. r. S. eller 120 Rbdr. Sedler pr. 100 Rbdr. r. S. Hamborger Laan af 1819. 3000 Bcomk. 98. Dito 4000 Bcomk. 98. - 6 pC. norske Obligationer ved Hambro & Søn 104 a 104 1/2. - Norske Speciessedler pr. 10 Specier 16 a 16 1/2. - Svenske Sedler 55. - Asiatiske Actier. 87. Hamborg den 12te October. St. Petersborg 8 1/2. - London 36, 2. - Lissabon 37 1/2. - Amsterdam k. S. 104 3/4,2 M. 105 3/8. - Kjøbenhavn k. S. 237 1/2. - Specier 3/4 A. Nyborg.
Aalborgs Stifts Adresseavis, 1824-10-16
Sildesiskeriet i Beltet har dette Efteraar været meget ringe, hvortil det ugunstige Veirligt for en Deel er Skyld. Mange Fiskere have ikke fisket saa meget, at det kan betale deres Kost, langt mindre Sliddet paa Garn og øvrige Redskab.
Aalborgs Stifts Adresseavis, 1824-10-16
Den i disse Aviser No. 80 anmeldte Steendæmning eller Dossering paa Sprogøe er nu ganske færdig. Løbet er omtrent fra Østen til Vesteen; Breden er 24 til 36 Alen og Længden henimod 600. - Siden er der foretaget Gravning paa Øen efter Oldsager, især midt i den store Bakke, hvor Fyret staaet, da Man formoder, at en derværende Muur er Rudera af den Borg, Marsk Stig med øvrige Fredløse anlagde 1289. Endskjøndt Gravningen skeete til en Dybde af 7 Fod, da Muren gaaer saa dybt ned, fandtes intet uden to Hesteskoe og en Mængde dyriske Been. Høiere oppe i Jorden laae nogle Menneske=Skeletter, formodentlig fra Krigens Tid, da Engelskmændene begravede flere Døde der.
Aalborgs Stifts Adresseavis, 1824-10-16
Skibe, ind- og udclarerede ved Aalborg Toldkammer.
Aalborgs Stifts Adresseavis, 1824-10-16
Den 14de October. Jndclarerede, Baadfører A. Gay fra Skagen med færsk Fisk. Skipper J. Jensen fra Nakskov med Hvede og Erter. S. Willumsen fra Kjøbenhavn med Salt og Stykgods. - Udclareret, Skipper L. Johansen til Helsingøer, med Smør og Uld.
Aalborgs Stifts Adresseavis, 1824-10-16
Den 15de. Jndclareret, Skipper P. C. Petersen fra Helsingøer med Ballast. - Udclareret, Skipper P. C. Petersen, til Helsingøer med Smør.
Aalborgs Stifts Adresseavis, 1824-10-16
Aalborg Kirker. Attende Søndag efter Trinitatis prædiker til Høimesse i Budolphi Kirke Hr. Dr. Claudi, i Frue Kirke Hr. Stiftsprovst Schierup. - Aftensang i Budolphi Kirke Hr. Blichfeld; i Frue Kirke Hr. Klokker Claudi.
Aalborgs Stifts Adresseavis, 1824-10-16
Ved Tallotteriets 1099de Trækning i Altona udkom NoColligeringen til den næstpaafølgende 1052de Trækning i Wandsbeck, skeer i Dag Eftermiddag og Søndagen til Kl. 6 Aften, og saa fremdeles hver Løverdag og Søndag.
Aalborgs Stifts Adresseavis, 1824-10-16
Bekjendtgjørelser. Da flere af mine Velyndere have anmodet mig om at udgive Acterne i Sagen, anlagt mod mig af de Herrer Bogtrykkere Kammerraad A. F. Just og R. P. Dous i Viborg, der formene sig eneberettigede til at meddele Domsconclusionerne af Viborg Landsoverretsdommene, har jeg ladet trykke Retsforhandlingerne i Sagen tilligemed Dommen, der kan erholdes hos mig indheftet for 16 s. i Tegn Exemplaret. Aalborg Stifts Addresse-Contoir den 16de October 1824. Albert Borch.
Aalborgs Stifts Adresseavis, 1824-10-16
Undertegnede er blevet forsynet med et betydeligt Assortiment af Lodne Huer, saavel til Jagt som dagligt Brug. Ligeledes med lodne Skoe og Støvler, samt med Besætning til Damekaaber og Vinterpelse, alt af forskjellige Inden- og udenlandske Skind og af meest moderne Fason og til særdeles billig Priis. Aalborg den 15de October 1824. Koppel, i Bispensgade.
Aalborgs Stifts Adresseavis, 1824-10-16
At jeg er flyttet til de Herrer Wigelsen & Sønners Gaard ved Østeraae, har jeg den Ære at bekjendtgjøre saavel for Inden, som Udenbyes, der hidtil have forundt og herefter ville forunde mig deres Tiltroe i mine Handelsaffairer. Aalborg den 16de October 1824. P. Weile, Viinhandler.
Aalborgs Stifts Adresseavis, 1824-10-16
Store Restrup Hovedgaards Avling og Hollænderie besætning, der bestaaer af 140 Køer og 4 Tyre bliver, ved offentlig Auction i Slutningen af næstkommende November Maaned opbuden til Bortforpagtning i 10 Aar, fra 1ste Mai 1825 at regne, hvilket herved foreløbigen bekjendtgjøres. Store Restrup den 14de October 1824. C. Agier, Forvalter. Ceres, tredie Hefte, er udkommet i Kjøbenhavn og hidsendt. Det indeholder: Den blinde Pige, en Fortælling fra de urolige Tider i Nederlandene i det 17de Aarhundrede, (Slutning. - Min Udflugt i Verden, Fortælling af H. Clauren, (fortsat. - Subscription modtages fremdeles hos Vogelius.
Aalborgs Stifts Adresseavis, 1824-10-16
Paa Gravensgade No. 121 i Stuen til Høire, modtages sin og grov Linnedsyening; ligeledes modtages til Brodering, Kraver, Tørklæder, Garneringer, Kapper, m. m.; Alt til de billigste Priser. Pigebørn til Underviisning i Ovenstaaende, kan og modtages.
Aalborgs Stifts Adresseavis, 1824-10-16
Bundtmager-Arbeide.
Aalborgs Stifts Adresseavis, 1824-10-16
Mit Oplag hos de Herrer Philipson & Lipmann i Aalborg er atter bleven forsynet med endeel smukke og moderne Vinterkaskjetter og Jagthuer af mange Sorter Skindarter, pelsforede Damestøvler og Ankelskoe af Fidtlæder og Sælskind, Dame-Modester- og Pallentiner, et velsorteret Partie Kaabe besætninger af mange Sorter Skind og Priiser. Fodposer og Reisestøvler, Fløiels-, Bombasings- og Voxdugs=Kasketter, som sælges til de billigste Priser, ogsaa bliver der antaget Bestillinger paa alt hvad der henhører til Bundtmager=Professionen, og bliver prompte besørget; gode Vare og reel Behandling indestaaer jeg for. Aarhuus den 9de October 1824. L. Michelsen. Fode, kan i tilstundende Vinter bekommes paa Dronninggaard for 50 Stude, naar man derom henvender sig til Kammerjunker Brink Seidelin i Hjøring.
Aalborgs Stifts Adresseavis, 1824-10-16
God udblødt Fisk og nogle faa Norske Honningkager faaes et Hanna sal. Brix's.
Aalborgs Stifts Adresseavis, 1824-10-16
Et complet Lysetøi er tilkjøbs. Addresse-Contoiret anviser.
Aalborgs Stifts Adresseavis, 1824-10-16
Ahorn, Elm og Kastanier, tjenlig til Omplantning kan faaes hos M. Møller i afgangne Schjellerups Sted. En Koe under 8 Aar som nyelig har kælvet eller strax skal kælve, anvises Lysthaver til i Huset No. 93 paa Reberbanen i Aalborg.
Aalborgs Stifts Adresseavis, 1824-10-16
Gaarden No. 262, der er saa godt som af nyt opbygt og yderst fordeelagtig beliggende, da fra samme haves Udkjørsel og saavel til Jomfrue Anegade som til Vesteraae, kan faaes tilkjøbs paa billige Vilkaar, eller og, for endeel, til Leie. Aalborg den 8de October 1824. Søren Winkel.
Aalborgs Stifts Adresseavis, 1824-10-16
Fortrinlig velsmagende fine Castanie=Kartofler faaes og bestilles i Efteraaret hos Agent Galster i N. Sundbye, til 2 Rbdlr. Tønden. Mindre end en halv Tønde leveres ikke til Aalborg.
Aalborgs Stifts Adresseavis, 1824-10-16
En Vindovns-Kakkelovn ønskes til Leie. Addresse-Contoiret giver Underretning.
Aalborgs Stifts Adresseavis, 1824-10-16
Hvor en skikkelig Barnepige kan faae Tjeneste til 1ste No. vember anviser Addresse-Contoiret.
Aalborgs Stifts Adresseavis, 1824-10-16
Auction. Torsdagen den 21de Dennes, om Formiddagen Kl. 10 slet, bliver hos Vertshuusholder Axel Pedersen i Stedet No. 636 paa Søndergade, afholdt offentlig Auction over forskjellige Stervboers Efterladenskaber, bestaaende af endeel Gangklæder, Værktøi af forskjelligt Slags, 1 Sølv Lommeuhr, gode Jagt Gevæhrer, Pistoler, Stegevændere, Borde og Agestole, samt nogle gode Bøger m. m., som herved til Liebhavernes Efterretning bekjendtgjøres. Aalborg den 16de October 1824. Schmidt.
Aalborgs Stifts Adresseavis, 1824-10-18
Udlandet.
Aalborgs Stifts Adresseavis, 1824-10-18
Spanien. Den 22de f. M. afreiste Kongen med Familie til Escurial i bedste Velgaaende (med Undtagelse af Jnfantinden, Maria Francisca). Dagen efter skulde Zea-Bermude; afgaae derhen for at afgive Kongen Beretning om de forskjellige Sammenkomster, som han har havt i Paris med de fremmede Magters Gesandter og Ministrene, og Man forsikkrer, at denne Sammenkomst vil have store Forandringer i Bestyrelsen til Følge. Man mener idet mindste, at Calomarde vil blive afsat. Tilstanden i Madrid skildres som meget foruroligende. Hver Dag arresteres nye Medskyldige af forhenværende Minister Cruz. Man nævner deriblandt Gen. St. Mare, de forhenværende Armeentendanter Agaillar og Conde, og Oberst Locho, der udmærkede sig 1821 og 22 som Kongens Forsvarer, hvilket og Gen. St. Marc. gjorde den 7de Julii 1822. Disse Arrestationer synes at bevise, at Capape, der vilde oprette igjen de gamle Cortes, har havt mange Tilhængere iblandt Royalisterne. Jkke bedre er Tilstanden paa andre Steder, i Riget. J Salamanca har den afsatte Politieintendant maattet skjule sig for at undgaae det af Clerus opvakte Folkehad imod ham. J Segovia har Man atter arresteret de Nationalfrivillige, der formedelst Amnestien vare frigivne.